open-index/open-wikipedia-markdown huggingface dataset:
ანდრონიკე III კომნენოსი

**ანდრონიკე III დიდი კომნენოსი** (;  დ. დაახლ. 1310 — გ. 8 იანვარი, 1332) — ტრაპიზონის იმპერიის მეათე იმპერატორი 1330–1332  წლებში, კომნენოსების დინასტიის წარმომადგენელი. იმპერატორ ალექსი II-ისა და ჯიაჯაყ ჯაყელის შვილი. 

## მმართველობა
პირველი რაც ანდრონიკე III-მ ხელისუფლებაში მოსვლის შემდეგ გააკეთა, იყო თავისი უმცროსი ძმების გიორგისა და მიხეილის დახოცვა. ერთ-ერთი ძმა  ბასილი კი კონსტანტინოპოლში გაიქცა. ანდრონიკეს ამ ქმედებებმა გამოიწვია მოსახლეობის აღშფოთება და ქვეყანა სამოქალაქო ომამდე მიივანა, რის შედეგადაც მმართველობის მეოცე თვეს იგი მოკლეს. ანდრონიკეს მემკვიდრე გახდა უკანონოდშობილი შვილი მანუელ II. 

## ოჯახი
* ცოლის სახელი უცნობია
* ცნობილია საყვარლისაგან შობილი უკანონო შვილის სახელი
** **მანუელ II** (დაახლ. 1323/1324 – 21 თებერვალი 1333), ტრაპიზონის იმპერატორი

## რესურსები ინტერნეტში
* Fondation for Medieval Genealogy : ტრაპიზონის იმპერატორები

## ლიტერატურა
* The Oxford Dictionary of Byzantium, Vol. 1, NY-Oxford, 1991 

კატეგორია:ტრაპიზონის იმპერატორები
კატეგორია:დაბადებული 1310
კატეგორია:გარდაცვლილი 8 იანვარი
კატეგორია:გარდაცვლილი 1332
მანუელ II (ტრაპიზონი)

**მანუელ II დიდი კომნენოსი** (;  დ.  1323/1324 – გ. 21 თებერვალი, 1333) — ტრაპიზონის იმპერიის მეთერთმეტე იმპერატორი 1332  წელს , კომნენოსების დინასტიის წარმომადგენელი. იმპერატორ ანდრონიკე III-ისა და მისი საყვარლის შვილი. 

## მმართველობა
მანუელის რვათვიანი მმართველობის პერიოდში იმპერიას თავს დაესხა ხალიბიის ემირი ბაირამ-ბეგი. ემირის არმიამ მოახერხა ღრმად შესულიყო იმპერიის ტერიტორიაზე, მაგრამ იმპერატორის არმიის შეტევის შედეგად უკან დაიხია. მიუხედავად მანუელის ამ წარმატებისა, მისი მმართველობა მაინც არამტკიცე იყო. პრობიზანტიურმა პარტიამ კონსტანტინოპოლიდან ქვეყანაში სასწრაფოდ დააბრუნა მანუელის ბიძა ბასილი. 1332 წლის აგვისტოში მანუელის მმართველობა დაემხო, თავად იმპერატორი დაატუსაღეს, ხოლო 1333 წლის წარუმატებელი აჯანყების მხარდაჭერისათვის იგი სიკვდილით დასაჯეს. 

## რესურსები ინტერნეტში
* Fondation for Medieval Genealogy : ტრაპიზონის იმპერატორები

## ლიტერატურა
* The Oxford Dictionary of Byzantium, Vol. 1, NY-Oxford, 1991 

კატეგორია:ტრაპიზონის იმპერატორები
კატეგორია:გარდაცვლილი 21 თებერვალი
კატეგორია:გარდაცვლილი 1333
კატეგორია:სიკვდილით დასჯილი მონარქები
ალექსი II (ტრაპიზონი)

**ალექსი II დიდი კომნენოსი** (;  დ. აგვისტო, 1283 — გ. 3 მაისი, 1330) — ტრაპიზონის იმპერიის მეცხრე იმპერატორი 1297–1330 წწ. კომნენოსების დინასტიის წარმომადგენელი. იმპერატორ იოანე II-ისა და ევდოკია პალეოლოგის შვილი. 

## მმართველობა
ალექსი II-ის მმართველობა გამოირჩეოდა იმპერიაში კონსტანტინოპოლის გავლენის დაცემით და ტრაპიზონის სახელმწიფოებრივი კურსის აღებით თავის აღმოსავლეთ მეზობლებთან, განსაკუთრებით საქართველოს სამეფოსთან. 1300 წელს ალექსიმ ბიზანტიის იმპერატორ ანდრონიკე II-ის სურვილის საწინააღმდეგოდ, ცოლად შეირთო სამცხის ათაბაგ ბექა ჯაყელის ასული ჯიაჯაყ ჯაყელი. ამ ქორწინებიდან მათ შეეძინათ 4 ვაჟი და რამდენიმე ასული. 1302 წელს დალაშქრა თურქ-სელჩუკები, აიღო კერასუნტი.

1324 წელს ალექსიმ დაამთავრა ტრაპიზონის ციხის გალავნის შენება. 1330 წელს ალექსის გარდაცვალების შემდეგ იმპერატორი გახდა მისი უფროსი შვილი ანდრონიკე III, რომელიც სულ მალე მოკლეს. იმპერიაში მომავალი 20 წლის განმავლობაში არეულობა და სისხლიანი შინაომები მიმდინარეობდა, რომელიც განპირობებული იყო პრობიზანტიურ და პროქართულ დაჯგუფებებს შორის დაპირისპირებით.

## ოჯახი
* ცოლი:  1300 წლიდან  **ჯიაჯაყ ჯაყელი**, ბექა ჯაყელის ასული,  (1279—1308)
** **ანდრონიკე III** (დაახლ. 1310-8 იანვარი 1332), ტრაპიზონის იმპერატორი
** **ბასილი I** (მოკლეს. 6 აპრილი 1340), ტრაპიზონის იმპერატორი
** **მიხეილ აზახუტლუ კომნენოსი** (მოკლეს. მაისი 1330), მოკლეს ძმის, ანდრონიკე III-ის ბრძანებით
** **გიორგი ახპუგუ კომნენოსი** (მოკლეს. მაისი 1330), მოკლეს ძმის, ანდრონიკე III-ის ბრძანებით
** **ანა ანახუტლუ კომნენოსი** (მოკლეს. სექტემბერი 1342), ტრაპიზონის იმპერატორი
** **ევდოკია კომნენოსი**; ქმარი: (?) ადილ-ბეგ იბნ იაკუბი.

## ლიტერატურა
*
* The Oxford Dictionary of Byzantium, Vol. 1, NY-Oxford, 1991 

## რესურსები ინტერნეტში
* Fondation for Medieval Genealogy : ტრაპიზონის იმპერატორები

კატეგორია:ტრაპიზონის იმპერატორები
კატეგორია:დაბადებული 1283
კატეგორია:გარდაცვლილი 3 მაისი
კატეგორია:გარდაცვლილი 1330
კატეგორია:კომნენოსები
The Garden (Take That-ის სიმღერა)

**The Garden** — ჯგუფ Take That-ის სინგლი მეხუთე სტუდიური ალბომიდან The Circus. იგი გამოვიდა 2009 წლის 20 მარტს.

სიმღერა სრულდებოდა ჯგუფის საკონცერტო ტურნეს The Circus მსვლელობისას. მისი მუსიკალური ვიდეო გადაღებულია გრინვიჩის მუზეუმში. მასში მონაწილეობენ ჯგუფის წევრები, ჩაცმულები შავ კოსტუმებში.

## სიმღერების სია 
; ევროპული გამოცემა #1
# The Garden - 5:07
# 84 - 3:11

; ევროპული გამოცემა #2
# The Garden - 5:07
# 84 - 3:11
# Julie - 4:03
# The Garden (ვიდეო) - 5:07

კატეგორია:2009 წლის სიმღერები
კატეგორია:Take That-ის სიმღერები
კატეგორია:2009 წლის სინგლები
Mythology (ბრიტანული ჯგუფი)

**Mythology** — ინგლისური ბლუზ ჯგუფი კარლაილიდან, ინგლისი, რომელიც ჩამოყალიბდა გვიან 1966 წელს. ეს ჯგუფი შეიცავდა შემდგომში Black Sabbath-ის დამაარსებელ წევრებს, ტონი აიომისა და ბილ უორდს.

## ისტორია 
ჯგუფის დამაარსებლები იყვნენ ბასისტი ნილ მარშალი (დაბადებული 1944 წელს, კარლაილში), ვოკალისტი მაიკ გილანი, მთავარი გიტარისტი ფრენკ კენიონი (დაბადებული 1945 წელს,კარლაილში) და დრამერი ტერი სიმსი. 1968 წლის იანვარში ჯგუფ რესტის ყოფილმა წევრებმა ტონი აიომიმ და კრის სმითმა შეცვალეს კენიონი და გილანი მთავარ გიტარაზე და ვოკალზე შესაბამისად. ერთ თვეში ბილ უორდმა, ასევე რესტის ყოფილმა წევრმა, შეცვალა სიმსი დრამებზე.

Mythology-ს ჰქონდა გარკვეული რეგიონული წარმატება, მაგრამ, საბოლოო ჯამში, დაიშალა 1968 წლის 27 მაისის ინცინდეტის შემდეგ, როდესაც ჯგუფის ყველა წევრი დააპატიმრეს და დააჯარიმეს 15 გირვანქით მარიხუანის შენახვის გამო. ამის შემდეგ ჯგუფი ისეთი აქტიური აღარ იყო, როგორც უწინ და მალე დაიშალა კიდეც მათი უკანასკნელი კონცერტის შემდეგ Queen's Hotel-ში, სილოთი, ინგლისი, რომელიც ჩატარდა 1968 წლის 13 ივლისს.

დაშლის შემდეგ უორდმა და აიომიმ ოზი ოსბორნსა და გიზერ ბატლერთან ერთად დააარსეს ახალი ჯგუფი სახელწოდებით Polka Tulk Blues Band, შემდგომში შეუცვალეს სახელი და უწოდეს Earth, ხოლო საბოლოოდ Black Sabbath დაარქვეს.

## რესურსები ინტერნეტში 
*საბათი უკრავს საბავშვო ბაღის ცეკვას 

## სქოლიო 
კატეგორია:ბლუზ-ჯგუფები
კატეგორია:1960-იანი წლების მუსიკალური ჯგუფები
კატეგორია:Black Sabbath
კატეგორია:1966 წელს ჩამოყალიბებული ჯგუფები
კატეგორია:1968 წელს დაშლილი ჯგუფები
აფონსუ პენა

**აფონსუ აუგუსტო მორეირა პენა** (დ. სანტა-ბარბარა, ბრაზილიის იმპერია, 30 ნოემბერი, 1847 — გ. რიო-დე-ჟანეირო, ბრაზილია, 14 ივნისი, 1909) — ბრაზილიელი პოლიტიკოსი, ბრაზილიის პრეზიდენტი 1906 წლიდან 1909 წლამდე. აფონსუ პენა იყო ადვოკატი, იურისტი და ბრაზილიის უზენაესი სასამართლოს წევრი.

1902 წელს, პენა გახდა ფრანსისკუ როდრიგეს ალვესის ვიცე-პრეზიდენტი. აფონსუ პენა პრეზიდენტად აირჩიეს 1906 წელს და თანამდებობა ეკავა გარდაცვალებამდე, 1909 წლამდე.

## იხილეთ აგრეთვე
* ბრაზილიის პრეზიდენტი
* ბრაზილიის პრეზიდენტების სია

## რესურსები ინტერნეტში
* ბრაზილიის პრეზიდენტის ოფიციალური საიტი - აფონსუ პენა

კატეგორია:ბრაზილიის პრეზიდენტები
კატეგორია:დაბადებული 1847
კატეგორია:გარდაცვლილი 1909
Take That Presents: The Circus Live

***Take That Presents: The Circus Live*** — ბრიტანული პოპ-ჯგუფ Take That-ის მეშვიდე საკონცერტო ტურნე, გამართული ალბომ *The Circus*-ის მხარდასაჭერა. იგი დაიწყო 2009 წლის 5 ივნისს  Stadium of Light-ზე, სანდერლენდში და დასრულდა იმავე წლის 5 ივლისს უემბლიზე, ლონდონში. ეს იყო ჯგუფის ტექნიკურად იმ დროისთვის ყველაზე მასშტაბური ტურნე.   მას დაესწრო  1,014,000 მაყურებელი. ტურნეს შემოსავალმა  40,560,000 გირვანქა სტერლინგი შეადგინა. იგი აგრეთვე იყო იმ დროისთვის ბრიტანეთის ისტორიაში ყველაზე სწრაფად გაყიდვადი ტურნე, ხუთი საათის განმავლობაში გაყიდული ყველა, 600.000 ბილეთით. 

## სეტლისტი 
# The Adventures Of A Lonely Balloon 
# Greatest Day 
# Hello 
# Could It Be Magic 
# Pray
# A Million Love Songs 
# Back For Good 
# The Garden 
# Shine (შეტანილი Mr Blue Sky-ს ელემენტები)  
# Up All Night 
# Wooden Boat 
# How Did It Come To This? 
# Piano Medley - Love Ain't Here Anymore/Babe/Nobody Else 
# The Circus 
# What Is Love? 
# The Clowns Medley Do What U Like/Promises/It Only Takes a Minute/Take That & Party
# Said It All 
# Never Forget 
# Patience 
# Relight My Fire (შეტანილია Vertigo-ს ელემენტები) (ლოლეატა ჰალოუეის აკომპანემენტით) 
;ბისზე
#Hold Up A Light 
#Rule The World

## სქოლიო
კატეგორია:Take That-ის საკონცერტო ტურნეები
ნიკოლოზ შავროვი

**შავროვი ნიკოლოზ ალექსანდრეს ძე** (; დ. 1826 — გ. 1899) — ჟურნალისტი და საზოგადო მოღვაწე. 

## ბიოგრაფია
განათლება მიიღო მოსკოვის პირველ კორპუსში და მთავარ საინჟინრო სასწავლებელში (ახლა სამხედრო-საინჟინრო აკადემია). ქუთაისის გენერალ-გუბერნიასთან საინჟინრო ნაწილს ხელმძღვანელობდა, მან განსაკუთრებული ყურადღება მიაქცია პორტების მოწყობას შავ ზღვაზე და დაინიშნა კავკასიის არმიის სამხედრო-საინჟინრო სამმართველოს საქმეთა ინსპექტოეად, სადაც მიიღო დავალება შეემუშავებინა კომერციული პორტის პროექტი ამიერკავკასიისთვის. 9 წლის განმავლობაში წარმოებდა კვლევა და შეიქმნა ფოთის ნავსადგურის გეგმა, რომლის მშენებლობაშიც  ის მონაწილეობდა 1863-დან  1873-მდე. 
* 1875 წ. თადარიგში გენერალ-მაიორის ჩინით გავიდა.
* 1876 დან  1878 წლებში თავის ძმასთან ერთად გამოსცემდა გაზეთ "ბირჟას" და "ჩვენ საუკუნეს". 
* 1878 - 1881 წლებში ისევ იმყოფებოდა სამსახურში კავკასიის მხარის მთავარ სამმართველოში; ერთ პერიოდში ხელმძღვანელობდა კავკასიის ცხენსაშენ ოლქს.
* 1884 - 1891 წლებში გაზეთ "Кавказ"-ის მთავარ თანამშრომლად იმყოფებოდა და თითქმის  ყოველდღე ათავსებდა მასში სტატიებს სხვადასხვა თემებზე, მხურვალედ იცავდა რუსულ ინტერესებს კავკასიაში და ფოთის ნავსადგურის სწორ დაგეგმვას. ამას გარდა მის მიერ გამოცემულ იქნა მთელი რიგი კვლევები ფინანსურ, ეკონომიკურ და სავაჭრო საკითხებში.
* 1891 წლიდან  მონაწილეობდა რუსული სავაჭრო ნაოსნობის ხელშეწყობის საზოგადოების მუშაობაში, რომლის მიერ დაწერილ იქნა ნაშრომი ფოთის ნავსადგურის შესახებ დაიყო ფართო ტრაქტატის გამოცემა "რუსული სავაჭრო ნაოსნობის მდგომარეობისა და მისი განვითარების გზების შესახებ" (1 წიგნი, მოსკოვი, 1895, 2 წიგნი, მოსკოვი, 1896).
ცხოვრების ბოლოსთვის მან მურმანზე ხანგრძლივი მოგზაურომა მოაწყო და მთელი რიგი ნაშრომები გამოაქვეყნა ამის შესახებ  "ახალ დროში", № 8289.

## ლიტერატურა
* "რუსული გზა შუა აზიაში" (სანქტ-პეტერბურგი, 1871); 
* "რუსეთის ეკონომიკის მდგომარეობა და გაუმჯობესების ღონისძიებები" (სპბ, 1882);
* "ფინანსური ეტიუდები" (სანქტ-პეტერბ., 1885);
* "საკრედიტო რუბლის დაცემის მიზეზები" (ტფილისი (Тифлис), 1884);
* "რუსული გზა ამიერკავკასიაში"; "შავი და კასპიის ზღვების შედარებითი მნიშვნელობა"; "რკინიგზის მიმართულებები კავკასიაში"; "რუსული სავაჭრო ნაოსნობის მნიშვნელობა" (ტფილისი (Тифлис), 1886).
* "რუსეთის ჩრდილოეთის მნიშვნელობა" (სანქტ-პეტერბუკრგი, 1884).

კატეგორია:ქართველი ჟურნალისტები
კატეგორია:დაბადებული 1826
კატეგორია:გარდაცვლილი 1899
ნილუ პესანია

**ნილუ პესანია** (დ. რიო-დე-ჟანეირო, 2 ოქტომბერი, 1867 - გ. რიო-დე-ჟანეირო, რიო-დე-ჟანეირო, 31 მარტი, 1924) — ბრაზილიელი პოლიტიკოსი, ბრაზილიის პრეზიდენტი 1909 წლიდან 1910 წლამდე. ვიცე-პრეზიდენტად აირჩიეს 1906 წელს, იგი პრეზიდენტის თანამდებობაზე 1909 წლიდან, პრეზიდენტ აფონსუ პენას გარდაცვალების შემდეგ ავიდა და თანამდებობა ეკავა მისი საპრეზიდენტო ვადის გასვლამდე, 1910 წლამდე.

## იხილეთ აგრეთვე
* ბრაზილიის პრეზიდენტი
* ბრაზილიის პრეზიდენტების სია

## რესურსები ინტერნეტში
*O governo Nilo Peçanha no sítio oficial da Presidência da República do Brasil
*Mensagem ao Congresso Nacional em 1910 

კატეგორია:ბრაზილიის პრეზიდენტები
კატეგორია:დაბადებული 1867
კატეგორია:გარდაცვლილი 1924
ტაკნა (მრავალმნიშვნელოვანი)

საკუთარ სახელს **ტაკნა** აქვს შემდეგი მნიშვნელობები:

*ტაკნა — ქალაქი პერუში
*ტაკნა — პროვინცია პერუში
*ტაკნა — რეგიონი პერუში
Heaven & Hell

**Heaven & Hell** — თანამშრომლობა, რომელშიც მონაწილეობდნენ Black Sabbath-ის წევრები - ტონი აიომი და გიზერ ბატლერი ყოფილი წევრებთან - რონი ჯეიმზ დიოსა და ვინი აპისთან ერთად.

ჯგუფის ოთხი წევრი ერთად ატარებდნენ ტურნეებს და აკეთებდნენ ჩანაწერებს Black Sabbath-ის სახელით 1980-1982 და 1991-1992 წლებში. შემდეგ კვლავ გაერთიანდა ეს ოთხი სამი ახალი სიმღერის ჩასაწერად Black Sabbath-ის 2006 წლის კრებულისთვის *Black Sabbath: The Dio Years*, რის შემდეგაც, 2007–2008 წლებში მათ მოაწყეს ტურნე. ტონი აიომიმ, Black Sabbath-ის სახელის მფლობელმა, გადაწყვიტა ტურნეში მყოფი ჯგუფისთვის დაერქმია Heaven & Hell, რათა მსმენელებს განესხვავებინათ ეს პროექტი იმ Black Sabbath-ისგან, რომლის მთავარი ვოკალისტი ოზი ოსბორნი იყო. სახელი აღებული იქნა Black Sabbath-ის პირველი ალბომიდან დიოს მონაწილეობით, *Heaven and Hell*.

ჯგუფი დაიშალა 2010 წელს დიოს გარდაცვალების შედეგად კუჭის სიმსივნის გამო.

## ჯგუფის წევრები 
*რონი ჯეიმზ დიო – მთავარი ვოკალი (2006&ndash;2010)
*ტონი აიომი – გიტარა (2006&ndash;2010)
*გიზერ ბატლერი – ბას გიტარა (2006&ndash;2010)
*ვინი აპისი – დრამები (2006&ndash;2010)

### სტუმრები 
*სკოტ უორენი – კლავიში (2007&ndash;2010)
*გლენ ჰიუზი – მთავარი ვოკალი (2010, მხოლოდ რონი ჯეიმზ დიოსადმი მიძღვნილ შოუზე)
*იორნ ლანდე – მთავარი ვოკალი (2010, მხოლოდ რონი ჯეიმზ დიოსადმი მიძღვნილ შოუზე)

## დისკოგრაფია 
### სტუდიური ალბომები 
### საკონცერტო ალბომები 
## დისკოგრაფია, გამოსული Black Sabbath-ის სახელით 
## რესურსები ინტერნეტში 
*ოფიციალური საიტი 
*ცოცხალი მიმოხილვა 

## სქოლიო 
კატეგორია:მძიმე მეტალ ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:Black Sabbath
Paris Live Rendez-Vous '98 - Electronic Night

'''''Paris Live Rendez-Vous '98 - Electronic Night'''* — ფრანგი ელექტრონული მუსიკოს ჟან-მიშელ ჟარის 1998 წლის საკონცერტო ალბომი. იგი ჩაიწერა პარიზში, 1998 წელს. კონცერტზე სრულდებოდა რემიქსები ალბომიდან *Odyssey Through O2'' (1998).

## სიმღერების სია 
# En Attendant Cousteau - 5:53  	
# Together Now - 5:47 	
# Oxygene 7 - 4:53 	
# Unesco Theme / Japan (ჟარი, MARC, ოლივია ლაფკინი, ტეტსუია კომურო - 5:44 	
# Oxygene 8 (Hani Mix) - ჰანის რემიქსი - 5:51 	
# Paris Underground (MARC) - 6:42
# Oxygene 13 - 4:38 	
# Oxygene 8 (Sunday Club) - Sunday Club-ის რემიქსი - 13:40 	
# Oxygene 12 - 5:53 	
# Revolution, Revolutions - 3:42 	
# Rave-Olution - 4:44 	
# En Attendant Cousteau - 4:15

## სქოლიო 
კატეგორია:ჟან-მიშელ ჟარის საკონცერტო ალბომები
კატეგორია:1998 წლის საკონცერტო ალბომები
Mind Games

***Mind Games*** — ჯონ ლენონის მეოთხე სტუდიური სოლო-ალბომი. იგი ჩაიწერა და გამოიცა 1973 წელს. ამ პერიოდში ჯონი 13 თვით დაშორდა მეუღლე იოკო ონოს. თუკი წინა დისკი, *Some Time in New York City* უფრო პოლიტიკური თემებით იყო სავსე, ახალი ალბომი მსმენელმა უფრო დადებითად მიიღო ნაკლები კრიტიკით გაჯერებული ტექსტების გამო. ალბომმა ბრიტანეთში #13, ხოლო აშშ-ში #9 პოზიცია დაიკავა. შტატებში მას ოქროს სტატუსი მიენიჭა.

## სიმღერების სია 
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები 
## სქოლიო 
კატეგორია:ჯონ ლენონის ალბომები
კატეგორია:1973 წლის ალბომები
კატეგორია:Apple Records-ის ალბომები
კატეგორია:EMI Records-ის ალბომები
კატეგორია:Plastic Ono Band-ის ალბომები
კატეგორია:ალბომები ჯონ ლენონის პროდიუსერობით
Think Tank (ალბომი)

***Think Tank*** — ბრიტანული ალტერნატიული როკ-ჯგუფ Blur-ის მეშვიდე სტუდიური ალბომი. იგი გამოიცა ბრიტანეთში, 2003 წლის 5 მაისს და წარმოადგენს  სხვადასხვა ექსპერიმენტული მუსიკალური ჟანრის სინთეზს, რომელიც ერწყმის ჯგუფისათვის ტრადიციული ბრიტპოპის ჟღერადობას. დისკის გარეკანის ავტორია გრაფიტი-მხატვარი ბენკსი.  2007 წელს ალბომის გამოსახულება სპეციალურ აუქციონზე 75.000 ფუნტად გაიყიდა.*NME*-ს მიხედვით, ჩანაწერს ათწლეულის 100 საუკეთესო ალბომის სიაში #20 პოზიცია უკავია.

## სიმღერების სია
## ჩარტები და სერტიფიცირებები
### ყოველკვირეული ჩარტები
### სერტიფიცირებები 
## სქოლიო 
კატეგორია:2003 წლის ალბომები
კატეგორია:Blur-ის ალბომები
კატეგორია:Parlophone-ის ალბომები
კატეგორია:Virgin Records-ის ალბომები
კატეგორია:კონცეპტუალური ალბომები
კატეგორია:ბენქსი
კატეგორია:ალბომები ბენ ჰილიერის პროდიუსერობით
კატეგორია:ალბომები უილიამ ორბიტის პროდიუსერობით
კატეგორია:ალბომები დეიმონ ოლბარნის პროდიუსერობით
ლევან სანიკიძე

**ლევან სანიკიძე** (დ. 26 იანვარი, 1925, სოფ. ბუგეული, ამბროლაურის რაიონი — გ. 29 იანვარი, 2001) — ქართველი მწერალი, ისტორიკოსი, ისტორიის მეცნიერებათა დოქტორი, პროფესორი. გუბაზ სანიკიძის მამა.

ლევან სანიკიძემ დაამთავრა ალექსანდრე წულუკიძის სახელობის ქუთაისის სახელმწიფო პედაგოგიური ინსტიტუტის ისტორიული ფაკულტეტი. იყო სიმონ ყაუხჩიშვილის ასპირანტი. მეორე მსოფლიო ომის პერიოდში სამი წელი იმსახურა ჯარში. 28 წლის ასაკში დაიცვა საკანდიდატო დისერტაცია. 1966 წელს დაიცვა სადოქტორო დისერტაცია და მიენიჭა პროფესორის წოდება.

1975 წელს მიიწვიეს თბილისის სახელმწიფო უნივერსიტეტის ძველი მსოფლიოს ისტორიის კათედრის გამგედ.

1956 წელს გამოქვეყნდა მისი პირველი პიესა „გაიუს გრაკხუსი“, რომელიც 1957 წელს დაიდგა. ამას გარდა, მას ჰქონდა პიესები „მედეა“, „სპარტაკი“, „ქუთათურები“, რომლებიც დიდი წარმატებით იდგმებოდა ქართული თეატრების სცენებზე.

1976-1981 წლებში გამოქვეყნდა ლევან სანიკიძის მხატვრულ-დოკუმენტური თხზულება „უქარქაშო ხმლები“, რომელიც რამდენიმეჯერ გამოიცა. მასვე ეკუთვნის ასევე პოპულარული წიგნები: „ანტიკური ქვეყნების ისტორია“, „ამბავი კოლხი ასულისა“, „რომის იმპერია“, „მარიუსი და სულა“, „კვერთხი ეშმაკთა“, „კეისარიადა“, „სამას-სამასი“, „ალექსანდრე მაკედონელი“, „გიორგი სააკაძე“, „დედა ისტორია“, „დავით აღმაშენებელი“, „თამარიანი“, „სავედრებელი გიორგი ათონელისა“, „მესამე დასის საქართველო“, „წიგნი მოწამეთა“, „პონტოელნი“, „მკვლელობა ხობის წყლის პირას“, „პუნიკური ომები“.

## რესურსები ინტერნეტში 
კატეგორია:ქართველი მწერლები
კატეგორია:ქართველი ისტორიკოსები
კატეგორია:ქუთაისის სახელმწიფო პედაგოგიური ინსტიტუტის კურსდამთავრებულები
კატეგორია:ამბროლაურის მუნიციპალიტეტში დაბადებულები
ლევან
იუგოსლავიური ენციკლოპედია

thumb|იუგოსლავიური ენციკლოპედიის პირველი გამოცემის ტომეული
**იუგოსლავიური ენციკლოპედია** - (სერბულ-ხორვატ. Enciklopedija Jugoslavije) - იუგოსლავიის სოციალისტური ფედერალური რესპუბლიკის  საცნობარო გამოცემა. ენციკლოპედია გამოიცა იუგოსლავიის ლექსიკოგრაფიული ინსტიტუტის მიერ მიროსლავ კრლეჟას თაოსნობით. ენციკლოპედიაში ნებისმიერი დაინტერესებული პირისთვის გასაგებ ენაზეა გადმოცემული იუგოსლავიის რესპუბლიკების ისტორიისა და კულტურის შესახებ.

## ტომეული
### პირველი გამოცემა 
პირველი რედაქცია 1955-71 წლებში გამოცემულ  რვა ტომს მოიცავს. პირველი გამოცემა 30 000 ტირაჟით გამოვიდა. 

### მეორე გამოცემა 
მეორე გამოცემაზე მუშაობა 1980 წელს დაიწყო, მაგრამ დასრულება ვერ მოხერხდა იუგოსლავიის ომის გამო. დაგეგმილი 12 ტომიდან მხოლოდ 6 გამოიცა. 

მთავარი სერბულ-ხორვატულენოვანი გამოცემა გადაითარგმნა 5 დამატებით ენაზე ანბანური კომბინაციით. 

მაკედონურ და ალბანურენოვანი ვარიანტები პირველი ენციკლოპედიური გამოცემებია ამ ენებზე.

## წყარო 
* 

კატეგორია:ხორვატული ენციკლოპედიები
Y
ვენსესლაუ ბრასი

**ვენსესლაუ ბრას პერეირა გომესი** (დ.  26 თებერვალი, 1868, მინას-ჟერაისი — გ. 15 მაისი, 1966, მინას-ჟერაისი) — ბრაზილიელი პოლიტიკოსი, ბრაზილიის პრეზიდენტი (1914–1916) წწ. იგი იყო გუბერნატორი 1909 წელს, ხოლო 1910 წელს გახდა ერმეს და ფონსეკას ვიცე-პრეზიდენტი. 1914 წელს იგი აირჩიეს ბრაზილიის მეცხრე პრეზიდენტად და თანამდებობა ეკავა 1916 წლამდე.

ბრაზილიის პრეზიდენტებიდან, ყველაზე ხანგრძლივად იცოცხლა ვენსესლაუ ბრასმა, მან 98 წელს მიაღწია და 1966 წელს გარდაიცვალა.

## იხილეთ აგრეთვე
* ბრაზილიის პრეზიდენტი
* ბრაზილიის პრეზიდენტების სია

## რესურსები ინტერნეტში
*ბრაზილიის პრეზიდენტის ოფიციალური საიტი - ვენსესლაუ ბრასი

კატეგორია:ბრაზილიის პრეზიდენტები
კატეგორია:დაბადებული 26 თებერვალი
კატეგორია:დაბადებული 1868
კატეგორია:გარდაცვლილი 15 მაისი
კატეგორია:გარდაცვლილი 1966
ერმეს და ფონსეკა

**ერმეს როდრიგესი და ფონსეკა** (; დ. 12 მაისი, 1855,  რიუ-გრანდი-დუ-სული  — გ.   9 სექტემბერი, 1923, რიო-დე-ჟანეირო.

## იხილეთ აგრეთვე
* ბრაზილიის პრეზიდენტი
* ბრაზილიის პრეზიდენტების სია     

## სქოლიო
კატეგორია:ბრაზილიის პრეზიდენტები
კატეგორია:დაბადებული 1855
კატეგორია:გარდაცვლილი 1923
კატეგორია:დაბადებული 12 მაისი
კატეგორია:გარდაცვლილი 9 სექტემბერი
Walls and Bridges

***Walls and Bridges*** — ჯონ ლენონის მეხუთე სტუდიური სოლო-ალბომი. იგი გამოიცა 1974 წელს. დისკი იწერებოდა იოკო ონოსთან დროებით დაშორების პერიოდში, როდესაც ჯონი მეი პენგთან ერთად ცხოვრობდა. ჩანაწერი ამერიკულ ’ბილბორდში’ #1 პოზიციაზე მოხვდა. ალბომიდან გამოიცა სინგლი Whatever Gets You thru the Night, რომელიც ელტონ ჯონის მონაწილეობით არის ჩაწერილი. დღეისათვის ეს სიმღერა არის ჯონის ერთადერთი #1 ამერიკული ჰიტ-სინგლი.

## სიმღერების სია
#Going Down on Love – 3:54
#Whatever Gets You thru the Night – 3:28
#Old Dirt Road – 4:11
#What You Got – 3:09
#Bless You – 4:38
#Scared – 4:36
##9 Dream – 4:47
#Surprise, Surprise (Sweet Bird of Paradox) – 2:55
#Steel and Glass – 4:37
#Beef Jerky – 3:26
#Nobody Loves You (When You're Down and Out) – 5:08
#Ya Ya – 1:06
### 2005 წლის გამოცემის დამატებები
#Whatever Gets You thru the Night - 4:23
#* *საკონცერტო გამოსვლა ელტონ ჯონთან ერთად*
#Nobody Loves You (When You're Down and Out) – 5:07
#* *ალტერნატიული ვერსია*
#ინტერვიუ ჯონთან (ბობ მერსერი) - 3:47

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:ჯონ ლენონის ალბომები
კატეგორია:1974 წლის ალბომები
კატეგორია:Apple Records-ის ალბომები
კატეგორია:Plastic Ono Band-ის ალბომები
კატეგორია:ალბომები ჯონ ლენონის პროდიუსერობით
კანოსაში წასვლა

მარჯვნივ|thumb|300 px|ჰაინრიხ IV და პაპი გრიგოლ VII კანოსაში
**კანოსაში წასვლა** — 1077 წლით დათარიღებული ეპიზოდი შუა საუკუნეების ევროპის ისტორიიდან, დაკავშირებული რომის პაპის გრიგოლ VII–ის და გერმანიის საღვთო რომის იმპერატორის ჰაინრიხ IV-ის ბრძოლასთან.

## ისტორია 
1073 წელს გრიგოლ ჰილდებრანდმა რომის პაპად არჩევის შემდეგ ახალი წესრიგის დამყარება და ცხოვრებაში გატარება დაიწყო, რომელიც ჩამოყალიბდა მის მიერ შედგენილ პაპების დიქტატში – Dictatus Papae, სადაც აღნიშნული იყო, რომ ყველა მეფე პაპს უნდა დამორჩილებოდა. გრიგოლ VII-მ ისარგებლა ჰაინრიხის მცირეწლოვანებითა და საქსონიის აჯანყებით (1073–1075), აღასრულა ცელიბატის დაკანონება მთელი სასულიერო წოდებისათვის – ეპისკოპოსების ჩათვლით, 1075 წელს კი მან საერო ინვესტიტურის გაუქმების შესახებ დადგენილება გამოიტანა და გერმანიის იმპერატორი საბოლოოდ გადაიმტერა. 

ჰაინრიხ IV-მ პაპის საწინააღმდეგოდ, რამდენიმე პირი ეპისკოპოსად დანიშნა, რასაც გრიგოლ VII-ის მუქარით სავსე ეპისტოლე მოჰყვა. მაგრამ ჰაინრიხმა უკან არ დაიხია, მან ვორმსის საეკლესიო კრებაზე გრიგოლ VII გადაყენებულად გამოაცხადა, პაპს კი რომში შეურაცხმყოფელი წერილი გაუგზავნა –  „ჰილდებრანდს, ახლა უკვე არა პაპს, არამედ ცრუ ბერს“. ბოლოს კი აღნიშნული იყო: „ჩვენ, ჰაინრიხი, მეფე ღვთის წყალობითა (და არა პაპისა), ყველა ჩვენ ეპისკოპოსებთან ერთად გეუბნებით შენ – გაეცალე, გაეცალე“. 

გრიგოლ VII-მ საპასუხოდ მოიწვია ლატერანის კრება და ჰაინრიხ IV ეკლესიიდან განკვეთილად გამოაცხადა, თუმცა, ყველაზე დიდი დარტყმა გერმანიის იმპერატორისთვის ის იყო, რომ პაპმა ჰაინრიხი გერმანიის იმპერატორის ფიცისაგან გაათავისუფლა, რაც საქსონიის აჯანყების შემდეგ დაშოშმინებული ძლიერი ოპოზიციის ახალ გამოსვლას ნიშნავდა. ამასთან ერთად, თუ იმპერატორი განკვეთას ერთი წლის და ერთი დღის განმავლობაში არ მოიხსნიდა, ოპოზიციას ახალი მეფის არჩევა შეეძლო.

მარჯვნივ|thumb|200 px|ჰაინრიხ IV კანოსას ციხესიმაგრესთან
ჰაინრიხ IV დათმობაზე წავიდა და გადაწყვიტა პაპისთვის პატიება ეთხოვა. ის მცირე ამალასთან ერთად იტალიაში ჩავიდა. პაპი ჩაიკეტა ციხესიმაგრე კანოსაში. 1077 წლის იანვარში, სამი დღის განმავლობაში, ფეხშიშველი, მშიერ–მწყურვალი და მომნანიე ბერის სამოსში გამოწყობილი გერმანიის ამაყი იმპერატორი პაპის აუდიენციას ელოდებოდა. ბოლოს, პაპმა ჰაინრიხი მიიღო, ამ უკანასკნელმა მოინანია, თუმცა, ეს მხოლოდ დიპლომატიური ნაბიჯი იყო, რამაც მას ამოსუნთქვის საშუალება მისცა გერმანელი მთავრების წინააღმდეგ ბრძოლაში.

## საინტერესო ფაქტები 
* „კანოსაში წასვლა“ დამამცირებელი კაპიტულაციის აღმნიშვნელ ფრთიან გამოთქმად იქცა ოტო ფონ ბისმარკის რეპლიკის წყალობით, რომელმაც 1872 წელს რაიხსტაგში წარმოთქვა: „ჩვენ არ წავალთ კანოსაში“. ამით მან მიანიშნა, რომ გერმანია თავის პოლიტიკას გაატარებდა და არ დაუშვებდა სხვა სახელმწიფოს მხრიდან მის პოლიტიკაში ჩარევას. 

* ადოლფ ჰიტლერმა გამოთქმა გამოიყენა ბავარიის მინისტრ–პრეზიდენტ ჰაირიხ ჰელდთან აუდიენციის აღწერისას, რათა ეთხოვა მისთვის გაეუქმებინა ნაცისტური პარტიის აკრძალვა.

## ლიტერატურა 
* შუა საუკუნეების ისტორია (გურამ კუტალიას რედაქციით), თბ., 2004,  გვ. 119–120
* *მარჩელო მიდის კანოსაში*, „ჩვენი მწერლობა“, 11 მაისი, 2007, № 10 (36), გვ. 63

კატეგორია:1077
კატეგორია:ქრისტიანობა შუა საუკუნეებში
ბიწმენდი

**ბიწმენდი** — სოფელი მცხეთის მუნიციპალიტეტში, ჯიღაურას თემში. მდებარეობს საგურამოს ვაკეზე, მდინარე ახატნისხევის (არაგვის მარცხენა შენაკადი) ორივე ნაპირას. ზღვის დონიდან 645 მეტრი, მცხეთიდან — 18 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 506 ადამიანი.

## იხილეთ აგრეთვე 
* ბიწმენდის კვირაცხოველი
* ბიწმენდის ეკლესია

## ლიტერატურა 
* საქართველოს სსრ გეოგრაფიული სახელების ორთოგრაფიული ლექსიკონი
* საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტ.2, გვ. 113

## სქოლიო
კატეგორია:მცხეთის მუნიციპალიტეტის სოფლები
ჟოზე ლინარესი

**ჟოზე ლინარესი** (; დ. 28 იანვარი, 1886 — გ. 26 იანვარი, 1957) — ბრაზილიელი იურისტი. ბრაზილიის პრეზიდენტის მოვალეობის შემსრულებელი (1945–1946 ) პრეზიდენტის თანამდებობაზე მოხვდა ჟეტულიუ ვარგასის 
დიქტატურის დამხობის შემდეგ, რადგან ამ პერიოდში ასრულებდა ბრაზილიის უზენაესი სასამართლოს თავმჯდომარის მოვალეობას.

## იხილეთ აგრეთვე 
* ბრაზილიის პრეზიდენტი
* ბრაზილიის პრეზიდენტების სია

## რესურსები ინტერნეტში 
* ბრაზილიის პრეზიდენტის ოფიციალური საიტი - ჟოზე ლინარესი

კატეგორია:ბრაზილიის პრეზიდენტები
კატეგორია:დაბადებული 28 იანვარი
კატეგორია:დაბადებული 1886
კატეგორია:გარდაცვლილი  26 იანვარი
კატეგორია:გარდაცვლილი 1957
კატეგორია:ლიდერები რომლებმაც ძალაუფლება ხელში აიღეს პუტჩით
არტურ ბერნანდესი

**არტურ და სილვა ბერნანდესი** (დ. 8 აგვისტო, 1875, მინას-ჟერაისი — გ. 23 მარტი, 1955, რიო-დე-ჟანეირო) — ბრაზილიელი პოლიტიკოსი, ბრაზილიის პრეზიდენტი 1922–1926 წლებში. 1922 წელს იგი აირჩიეს ბრაზილიის მეთორმეტე პრეზიდენტად და თანამდებობა ეკავა 1926 წლამდე, თავისი საპრეზიდენტო ვადის ამოწურვამდე.

## იხილეთ აგრეთვე 
* ბრაზილიის პრეზიდენტი
* ბრაზილიის პრეზიდენტების სია

## რესურსები ინტერნეტში 
*ბრაზილიის პრეზიდენტის ოფიციალური საიტი - არტურ ბერნანდესი

კატეგორია:ბრაზილიის პრეზიდენტები
კატეგორია:დაბადებული 8 აგვისტო
კატეგორია:დაბადებული 1875
კატეგორია:გარდაცვლილი 23 მარტი
კატეგორია:გარდაცვლილი 1955
ბაგა (დუშეთის მუნიციპალიტეტი)

**ბაგა** — სოფელი საქართველოში, დუშეთის მუნიციპალიტეტში (ბაზალეთის თემის საკრებულო), მდინარე საშაბუროსხევის (არაგვის შენაკადი) მარცხენა ნაპირზე. ზღვის დონიდან 980 მეტრი, დუშეთიდან 7 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 142 ადამიანი.

## სქოლიო
კატეგორია:დუშეთის მუნიციპალიტეტის სოფლები
ვაშინგტონ ლუისი

**ვაშინგტონ ლუისი** (დ. 26 ოქტომბერი, 1869, რიო-დე-ჟანეირო — გ. 4 აგვისტო, 1957, სან-პაულუ) — ბრაზილიელი პოლიტიკოსი, ბრაზილიის პრეზიდენტი (1926-1930 წწ.). დაიბადა რიო-დე-ჟანეიროში და საცხოვრებლად გადავიდა სან-პაულუში, სადაც იგი ადვოკატი გახდა. 1920 წელს აირჩიეს სან-პაულუს გუბერნატორად, 1926 წელს კი ბრაზილიის მეცამეტე პრეზიდენტად. თანამდებობა ეკავა 1930 წლამდე. ვაშინგტონ ლუისი იყო ბრაზილიის ძველი რესპუბლიკის ბოლო პრეზიდენტი. იგი თავისი კონსტიტუციური ვადის დასრულებამდე (1930) 3 კვირით ადრე ჩამოგდებულ იქნა თანამდებობიდან და მისი ადგილი ჟეტულიო ვარგასმა დაიკავა.

## იხილეთ აგრეთვე 
* ბრაზილიის პრეზიდენტი
* ბრაზილიის პრეზიდენტების სია

## რესურსები ინტერნეტში 
* Consulta a documentos do acervo pessoal de Washington Luís 
* O governo Washington Luís no sítio oficial da Presidência da República do Brasil

კატეგორია:ბრაზილიის პრეზიდენტები
კატეგორია:დაბადებული  26 ოქტომბერი
კატეგორია:დაბადებული 1869
კატეგორია:გარდაცვლილი 4 აგვისტო
კატეგორია:გარდაცვლილი 1957
კატეგორია:გადატრიალების შედეგად თანამდებობიდან გადაყენებული ლიდერები
ლუის ინასიუ ლულა და სილვა

**ლუის ინასიუ „ლულა“ და სილვა** (; დ. 27 ოქტომბერი, 1945, გარანიუნსი, პერნამბუკუ) – ბრაზილიელი პოლიტიკოსი. ბრაზილიის  ოცდამეთხუთმეტე პრეზიდენტი 2003-2011 წლებში და 39-ე პრეზიდენტი 2023 წლიდან.  პროფკავშირული მოღვაწეობის დროს ცნობილი იყო მეტსახელით „ლულა“, რაც *ლუისის* კნინობითი ფორმაა. მოგვიანებით ეს მეტსახელი მისი სახელის ოფიციალური ნაწილი გახდა.

6-ჯერ მონაწილეობდა საპრეზიდენტო არჩევნებში, რომელთაგან პირველი სამი (1989, 1994 და 1998) წარუმატებელი აღმოჩნდა, ბოლო სამი კი (2002, 2006 და 2022 წწ.) წარმატებული. 2022 წელს საპრეზიდენტო არჩევნების მეორე ტურში ლულა და სილვამ მოქმედი პრეზიდენტი, მემარჯვენე ჟაირ ბოლსონარუ დაამარცხა და მიიღო ხმების 50,9 %. მედიის ინფორმაციით, ეს განსაცვიფრებელი დაბრუნებაა პოლიტიკოსისთვის, რომელმაც 2018 წლის ბოლო საპრეზიდენტო არჩევნებში მონაწილეობა ვერ შეძლო, რადგან ციხეში იმყოფებოდა. სილვა დამნაშავედ ცნეს ბრაზილიური სამშენებლო ფირმისგან ქრთამის მიღებაში ბრაზილიის სახელმწიფო ნავთობკომპანია „პეტრობრასთან“ კონტრაქტების სანაცვლოდ.

## რესურსები ინტერნეტში 
* პრეზიდენტის ოფიციალური სიტი
* ლუის ინასიუ „ლულა“ და სილვას ბიოგრაფია 
* ლუის ინასიუ ლულა და სილვას მთავრობა ბრაზილიის პრეზიდენტის ოფიციალურ საიტზე

## სქოლიო
კატეგორია:ბრაზილიის პრეზიდენტები
კატეგორია:დაბადებული 1945
კატეგორია:დაბადებული 27 ოქტომბერი
კატეგორია:ცოცხალი ადამიანები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ეპიტასიუ პესოა

**ეპიტასიუ ლინდოლფუ და სილვა პესოა** (; დ. 23 მაისი, 1865, პარაიბა — გ. 13 თებერვალი, 1942, რიო-დე-ჟანეირო) — ბრაზილიელი იურისტი და პოლიტიკოსი, ბრაზილიის პრეზიდენტი (1919–1922 წლებში) 1919 წელს იგი აირჩიეს ბრაზილიის მეთერთმეტე პრეზიდენტად და თანამდებობა ეკავა 1922 წლამდე. გარდა პრეზიდენტობისა, იყო იუსტიციის მინისტრი, ეკავა მართლმსაჯულების უმაღლესი ფედერალური ტრიბუნალი, აგრეთვე იყო გენერალური პროკურორი.

## იხილეთ აგრეთვე 
* ბრაზილიის პრეზიდენტი
* ბრაზილიის პრეზიდენტების სია

## რესურსები ინტერნეტში 
* O governo Epitácio Pessoa no sítio oficial da Presidência da República do Brasil

კატეგორია:ბრაზილიის პრეზიდენტები
კატეგორია:დაბადებული 23 მაისი
კატეგორია:დაბადებული 1865
კატეგორია:გარდაცვლილი 13 თებერვალი
კატეგორია:გარდაცვლილი 1942
დელფიმ მორეირა

**დელფიმ მორეირა და კოსტა რიბეირუ** (; დ. 7 ნოემბერი, 1868, მინას-ჟერაისი — გ. 1 ივლისი, 1920, მინას-ჟერაისი) — ბრაზილიელი პოლიტიკოსი, ბრაზილიის პრეზიდენტი (1918–1919) 1918 წელს იგი აირჩიეს ვიცე-პრეზიდენტად, შემდეგ კი, იმავე წლის 15 ნოემბერს ბრაზილიის მეათე პრეზიდენტად და თანამდებობა ეკავა 1919 წლამდე. 1919 წელს, დელფიმ მორეირამ კონსტიტუციის თანახმად, თანამდებობა დატოვა და ჩაატარა არჩევნები, იგი ისევ ვიცე-პრეზიდენტად დაინიშნა და იყო ამ თანამდებობაზე სიცოცხლის ბოლომდე, 1920 წლის 1 ივლისამდე.

## იხილეთ აგრეთვე
* ბრაზილიის პრეზიდენტი
* ბრაზილიის პრეზიდენტების სია

## რესურსები ინტერნეტში
*O governo Delfim Moreira no sítio oficial da Presidência da República do Brasil
*Mensagem ao Congresso Nacional de 1919 

კატეგორია:ბრაზილიის პრეზიდენტები
კატეგორია:დაბადებული 7 ნოემბერი
კატეგორია:დაბადებული 1868
კატეგორია:გარდაცვლილი 1 ივლისი
კატეგორია:გარდაცვლილი 1920
Tnftp

**tnftp** (ყოფილი lukemftp) არის FTP კლიენტი Unix-like ოპერაციულ სისტემებისთვის. იგი დაფუძნებულია ორიგინალურ BSD FTP კლიენტზე, და არის მთავარი FTP კლიენტი შემდეგი ოპერაციული სისტემებისთვის: NetBSD, FreeBSD, OpenBSD, და დარვინი. იგი ნაწარმოებია ლუკა მევბურნის მიერ.

კატეგორია:იუნიქსი
Runnable Userspace Meta Programs

**Rump** (Runnable Userspace Meta Program) — NetBSD-ის მექანიზმი, რომელიც საშუალებას იძლევა მომხმარებლის სივრცეში პროგრამის ისე გაშვება, რომ პროგრამას აგრეთვე შეეძლოს ბირთვის ფუნქციების გამოყენება.

## სქოლიო 
კატეგორია:იუნიქსი
ბაზალეთი (დუშეთის მუნიციპალიტეტი)

**ბაზალეთი** — სოფელი საქართველოში, დუშეთის მუნიციპალიტეტში, თემის ცენტრი (აერთიანებს 17 სოფელს: ბაგა, ბაზალეთი, გრიგოლაანთკარი, ვარსიმაანი, ლაზვიანი, მლაშე, ნაგლიანთკარი, პირმისაანი, საკრამულო, საშაბურო, უნდილაანთკარი, ყარსიმაანთკარი, ჩანადირთკარი, ჩირდილელიანთკარი, ჩუბინიანთკარი, ძველი საკრამულო, ჭონტილი). მდებარეობს ბაზალეთის პლატოზე, მდინარე ტინისხევის მარცხენა ნაპირზე.  ზღვის დონიდან 870 მეტრი, დუშეთიდან 7 კილომეტრი, მცხეთიდან 35 კმ. საბჭოთა პერიოდში განვითარებული იყო მემინდვრეობა და მოქმედებდა ტურბაზა. სოფლის მიდამოებში გაიმართა ბაზალეთის ბრძოლა

## ისტორია
სოფლის ტერიტორია დასახლებული იყო ქვის ხანიდან. მათ აღმოჩენილია ნეოლითურ სადგომთა ნაშთები. „ქართლის ცხოვრებაში“ ბაზალეთის მხარე მოხსენიებულია ძვ. წ. II საუკუნეში. ლეონტი მროველის მიხედვით, IV საუკუნის II ნახევარში ბაზალეთი ცალკე ადმინისტრაციული ერთეულია. გეოგრაფიული მდებარეობით ბაზალეთსა და ბაზალეთის მხარეს დიდი მნიშვნელობა ჰქონდა შიდა ქართლზე ამიტომ იგი ხშირად შინაომებისა და უცხოელ დამპყრობთა თარეშის ასპარეზი იყო. 1626 წელს ბაზალეთის ტბასთან გაიმართა სასტიკი სისხლისმღვრელი ომი, ეგრეთ წოდებული ბაზალეთის ბრძოლა — საქართველოს გაერთიანებისათვის მებრძოლ გიორგი სააკაძის ლაშქარსა და ქართველ ფეოდალთა რეაქციულ ძალებს შორის. ფეოდალებს შაჰ-აბასის მიერ ქართლ-კახეთში გამეფებული თეიმურაზ I ედგა სათავეში. ბრძოლამ სასტიკი ხასიათი მიიღო და დიდი ზიანი მიაყენა ორივე მხარეს. გიორგი სააკაძე დაიჭრა და მისი ლაშქარი დამარცხდა. „ჩაიშალა ის დიდი საქმე, რომელსაც სააკაძემ თავისი უზარმაზარი ენერგია შეალია და ურომლისოდაც საქართველოს გათავისუფლება-გაძლიერება შეუძლებელი იყო“ (ნ. ბერძენიშვილი). ამ ომის შემდეგ გიორგი სააკაძე იძულებული გახდა გადახვეწილიყო ამჯერად თურქეთში, სადაც 1629 წელს გარდაიცვალა.

1653 წელს როსტომ მეფემ გადაწვა ბაზალეთი. 1688 წელს იგივე გაიმეორა გიორგი XI-მ. 1743 წელს არაგვის საერისთავოს მიწები, მაშასადამე ბაზალეთის გააუქმეს და სამეფო ხელისუფლებას დაუმორჩილეს.

1905 წლის 20 მარტს ბაზალეთელები შეუერთდნენ სოფელ ერედაში შეკრებილ 6000 გლეხს, რომლებიც პოლიტიკურ და ეკონომიკურ მოთხოვნებს უყენებდნენ მთავრობას. 1908 წლის 28 მაისს ბაზალეთელმა გლეხებმა თვითნებურად დაიწყეს ტყის გაჩეხვა და მემამულეთა მიწების დამუშავება.

## დემოგრაფია
2014 წლის აღწერის მონაცემებით სოფელში ცხოვრობს 758 ადამიანი.

## ლიტერატურა
## სქოლიო
კატეგორია:დუშეთის მუნიციპალიტეტის სოფლები
პარანა (მდინარე)

**პარანა** ( ესპ.Río Paraná, პორტ. Rio Paraná) — მდინარე სამხრეთ ამერიკის კონტინენტის სამხრეთ ნაწილში. მისი სიგრძე 4 880 კმ-ია და კვეთს ბრაზილიას, პარაგვაის და არგენტინას. მდინარის სიგრძე გაიზრდება 5 880 კმ-მდე, თუკი მას ავითვლით ბრაზილიაში მდებარე მდინარე პარანაიბადან, ხოლო კიდევ უფრო გაიზრდება (6 170 კმ) თუკი სიგრძეს ავითვლით მდინარე რიო-დე-ლა-პლატის სათავიდან. პარანა, სამხრეთ ამერიკის მდინარეებს შორის სიგრძით მეორეა ამაზონის შემდეგ. სახელი პარანა წარმოადგენს აბრევიატურას ფრაზისა *ara rehe onáva*, რომელიც ტუპის ენაზე ნიშნავს „ზღვის მსგავსს“. პარანა შთანთქავს მდინარე პარაგვაის, ხოლო უფრო ქვემოწელზე — მდინარე ურუგვაის, რის შემდეგაც უერთდება ატლანტის ოკეანეს.

thumb|left|250px

## იხილეთ აგრეთვე 
* პარაგვაის მდინარეების სია
* არგენტინის მდინარეების სია

კატეგორია:ბრაზილიის მდინარეები
კატეგორია:არგენტინის მდინარეები
კატეგორია:პარაგვაის მდინარეები
აბროლოსის ეროვნული პარკი

thumb|300 px|აბროლოსის ერთ-ერთი კუნძულის ხედი
**აბროლოსის ეროვნული პარკი** () — ეროვნული პარკი ბრაზილიის ჩრდილო-აღმოსავლეთ ნაწილში. მდებარეობს ბაიას შტატში, ატლანტის სანაპიროზე. პარკი წარმოადგენს ხუთი კუნძულისაგან შემდგარ არქიპელაგს.

## იხილეთ აგრეთვე 
* ბრაზილიის ეროვნული პარკების სია

## რესურსები ინტერნეტში 
* სატელიტური ფოტო *(Google)*
* აბროლოსის კუნძულების პორტალი 

კატეგორია:ბრაზილიის ეროვნული პარკები
წმინდა პეტრესა და წმინდა პავლეს არქიპელაგი

thumb|left|250px|წმინდა პეტრესა და წმინდა პავლეს არქიპელაგის რუკა
thumb|250px|წმინდა პეტრესა და წმინდა პავლეს არქიპელაგის ერთ-ერთი კუნძული
thumb|250px|წმინდა პეტრესა და წმინდა პავლეს არქიპელაგის მდებარეობა
**წმინდა პეტრესა და წმინდა პავლეს არქიპელაგი** () – არქიპელაგი ატლანტის ოკეანეში, შედგება 15 პატარა კუნძულისა და კლდისგან. იგი მდებარეობს ეკვატორულ ზოლზე, ძლიერი შტორმების რეგიონში. ეკუთვნის ბრაზილიას, რომლის ჩრდილოეთ-აღმოსავლეთ სანაპიროზე მდებარე ქალაქ ტორუსიდან დაშორებულია დაახლოებით 940 კილომეტრით, ფერნანდუ-დი-ნორონიას არქიპელაგიდან ჩრდილო-აღმოსავლეთით — 625 კილომეტრით და ქალაქ ნატალიდან 990 კილომეტრით.

1986 წელს არქიპელაგს მიენიჭა დაცული ტერიტორიის სტატუსი.. 1998 წლიდან ბრაზილიის საზღვაო ძალები მხარს უჭერს კუნძულებზე მიმდინარე მუდმივ კვლევებს. კუნძულების მიმდებარე ტერიტორიაზე ძირითადი ეკონომიკური აქტივობა არის თინუსის რეწვა.

## ისტორია 
thumb|left|ხედი გადაღბული წყალქვეშა ნავ *USS Triton*-ის პერისკოპიდან (1960)
1511 წლის 20 აპრილს, ინდოეთში მიმავალმა პორტუგალიის საზღვაო ძალებმა (რომელიც 6 კარაველისგან შედგებოდა) კაპიტან გარსია ნორონას ხელმძღვანელობით, შემთხვევით აღმოაჩინეს კუნძულები. იმ დღეს, ღია ზღვაში, გვიან ღამით მანევრირების დროს, კარაველა "წმინდა პეტრე" კაპიტან მანუელ დე კასტრო ალკოფორადოს ხელმძღვანელობით კუნძულებს შეეჯახა.

1832 წლის 16 თებერვლის დილას, კლდეები მოინახულა ჩარლზ დარვინმა დედამიწის ირგვლივ მოგზაურობის პირველ ეტაპზე. დარვინს შექმნილი აქვს კუნძულების ფაუნის სრული სია: *არც ერთი მცენარე და არც ერთი სირსველი არ მოიძებნება კუნძულებზე*. დარვინმა იპოვნა: ორი ჩიტი ბოობი (*booby*) და თევზიყლაპია, კიბორჩხალა რომელიც ცდილობდა მოეპარა პატარა ბარტყი, ჩრჩილი რომელიც ცხოვრობდა ბუმბულებზე, ხოჭო, ნამსჭია რომელიც ფრინველების ნარჩენებზე ცხოვრობდა და ობობები რომლებიც ჩათვალა რომ ფრინველების ნარჩენებზე ცხოვრობდნენ.

## სქოლიო 
კატეგორია:ბრაზილიის კუნძულები
კატეგორია:ბრაზილიის დაცული ტერიტორიები
კატეგორია:ატლანტის ოკეანის კუნძულები
Gangsta's Paradise

'''''Gangsta's Paradise''''' — ამერიკელი რეპერ Coolio-ს ალბომი, გამოცემული 1995 წლის 21 ნოემბერს. იგი ცნობილია სამი ჰიტ-სინგლით „Gangsta's Paradise“, „1, 2, 3, 4 (Sumpin' New)“, და „Too Hot“. ალბომი გამოიცა ლეიბლებზე Tommy Boy და Warner Bros. Records.

## სიმღერების სია
## გამოყენებული ნაწყვეტები
*Gangsta's Paradise - სემპლი სტივი უანდერის სიმღერიდან Pastime Paradise
*Too Hot  - სემპლი სიმღერიდან Too Hot (Kool & The Gang).
*Cruisin' - სემპლი სიმღერიდან Cruisin' (Smokey Robinson & the Miracles).
*Sumpin' New - სემპლი სიმღერებიდან Thighs High (Grip Your Hips More) (ტომ ბრაუნი) და Wikka Wrap (The Evasions).
*Smilin' - სემპლი სიმღერიდან You Caught Me Smiling (Sly & The Family Stone).
*Kinda High, Kinda Drunk - სემპლი სიმღერებიდან Saturday Night და The Boyz in Da Hood
*For My Sistas - სემპლი სიმღერიდან Make Me Say It Again Girl (The Isley Brothers).
*A Thing Goin' On - სემპლი სიმღერიდან Me & Mrs. Jones.
*The Revolution - სემპლი სიმღერიდან Magic Night.
*Get Up, Get Down - სემპლი სიმღერიდან Chameleon (ჰერბი ჰენკოკი).
* Gangsta's Paradise ჟღერს ფილმში *საშიში აზრები* (1995).
* Gangster's Paradise-ის სტრიქონები აღებულია 23-ე ფსალმუნიდან.

## ჩარტები და სერტიფიცირებები
### ჩარტები
## სერტიფიცირებები და გაყიდვები 
## რესურსები ინტერნეტში
*ინფორმაცია საიტზე Discogs

## სქოლიო 
კატეგორია:Coolio-ს ალბომები
კატეგორია:1995 წლის ალბომები
კატეგორია:Tommy Boy Records-ის ალბომები
ტორუსი

**ტორუსი** (; *თარგმანში: ხარები*) – მუნიციპალიტეტი რიუ-გრანდი-დუ-ნორტის შტატში, ბრაზილიაში. მას *ბრაზილიის კუთხესაც* უწოდებენ, რადგან ის ქვეყნის უკიდურეს ჩრდილო-აღმოსავლეთში მდებარეობს. ასევე ის არის ევროპასთან და აფრიკასთან ყველაზე ახლოს მდებარე ბრაზილიური ქალაქი. ტორუსში მდებარეობს კალკანარის შუქურა (ბრაზილიის ყველაზე დიდი შუქურა) და ბრაზილიის ფედერალური გზატკეცილის BR-101-ის ჩრდილოეთი ბოლო. 

## სქოლოი
კატეგორია:რიუ-გრანდი-დუ-ნორტის შტატის მუნიციპალიტეტები
კალკანარის შუქურა

thumb|250px|კალკანარის შუქურა
**კალკანარის შუქურა** ან *ტორუსის შუქურა* () – მოქმედი შუქურა ტორუსში (რიუ-გრანდი-დუ-ნორტის შტატი, ბრაზილია). მსოფლიოს *ტრადიციულ შუქურებში* 62 მეტრის სიმაღლით იგი მეცხრეა და ყველაზე მაღალი ბრაზილიაში.

შუქურა მდებარეობს პონტა-დე-კალკანარის სანაპიროზე, სტრატეგიულ ადგილას, ტორუსის ახლოს. იქ სადაც ბრაზილიის სანაპირო ქმნის მართ კუთხეს, ცნობილს როგორც  “Esquina do Brasil” (ბრაზილიის კუთხე) ან "Esquina do Continente" (კონტინენტის კუთხე). შუქურა დაახლოებით 7 კილომეტრის მანძილზე აფრთხილებს გემებს მარჯნის რიფების საფრთხესთან დაკავშირებით. 277 საფეხურისგან შემდგარ სპირალურ კიბეს ავყავართ გადასახედ ბაქანზე, იქიდან 21 საფეხურია შუქურამდე.

იქვეა შუქურის მომვლელების ერთსართულიანი სახლები. შუქურას ჰყავს მუდმივი მომვლელი. შუქურა მნახველებისთვის ღიაა დილის 9-დან საღამოს 11 საათაამდე. 

## სქოლიო
კატეგორია:შუქურები
ფლინტსტოუნები (1994 წლის ფილმი)

***ფლინტსტოუნები*** () — 1994 წლის ამერიკული ფილმი, ამავე სახელწოდების ანიმაციური სერიალის ადაპტაცია. მისი რეჟისორია ბრაიან ლევანტი. ფილმში მონაწილეობენ ჯონ გუდმენი, რიკ მორანისი, ელიზაბეთ პერკინსი, როზი ო’დონელი, კაილ მაკლაქლენი, ჰოლი ბერი და ელიზაბეთ ტეილორი. ფილმის სიუჟეტით, ფრედ ფლინტსტოუნს, მთავარ გმირს, ფინანსურ მაქინაციებში ითრევენ მისივე თანამშრომლები.

ფილმი გამოვიდა 1994 წლის 27 მაისს. კრიტიკოსებმა იგი უარყოფითად შეაფასეს, მაგრამ გაქირავებაში მას დიდი წარმატება ხვდა წილად და საკულტო ფილმადაც იქცა. 2000 წელს გამოვიდა მისი წარუმატებელი გაგრძელება, *ფლინტსტოუნები ვივა როკ ვეგასში*.

## მუსიკა 
## რესურსები ინტერნეტში 
* 

კატეგორია:1994 წლის ფილმები
კატეგორია:ამერიკული ფილმები
კატეგორია:სტივენ სპილბერგის ფილმები
The Flintstones: Music From Bedrock

***The Flintstones: Music From Bedrock*** — ფილმის „ფლინტსტოუნები“ (1994) საუნდტრეკი.  ალბომში შეტანილია სხვადასხვა ჟანრის მუსიკოსის და ჯგუფის სიმღერები. ძირითადად, იგი ცნობილია ჯგუფის The B-52s სიმღერით „(Meet) The Flintstones“.

სიმღერების ნაწილი სხვა ცნობილი კომპოზიციების ქავერ-ვერსიებს წარმოადგენს. ჯგუფის The B-52s სახელწოდება ალბომის ბუკლეტზე მითითებულია, როგორც  BC-52s (BC - ქრისტეშობამდე).

## სიმღერების სია 
## რესურსები ინტერნეტში 
*ინფორმაცია საიტიდან Discogs

## სქოლიო 
კატეგორია:1994 წლის საუნდტრეკები
კატეგორია:ფლინტსტოუნები
კატეგორია:MCA Records-ის საუნდტრეკები
Life After Death

***Life After Death*** — ამერიკელი რეპერ The Notorious B.I.G.-ს მეორე სტუდიური ალბომი, გამოცემული 1997 წლის 25 მარტს, უკვე მისი  მკვლელობის შემდეგ. ამ ალბომზე წარმოდგენილი სიმღერები ჩაწერილია სხვადასხვა ცნობილ შემსრულებელთან, როგორებიც არიან: ჯეი-ზი, ლილ კიმი, Bone Thugs-N-Harmony, კარლ თომასი, Run-DMC, რ. კელი, პაფ დედი და 112.

*Life After Death*-მ  გამოსვლისთანავე მაღალი შეფასება მიიღო და კომერციული წარმატებითაც სარგებლობდა. 2000 წელს RIAA-სგან მას მიენიჭა ალმასის სტატუსი (მანამდე ჰიპ-ჰოპის ჟანრში მსგავსი წარმატება მხოლოდ სამმა დისკმა მოიპოვა). იგი ითვლება ყველა დროის ერთ-ერთ გაყიდვად რეპ-ალბომად. ერთ კვირაში მან ბილბორდის ჩარტის 176-ე პოზიციიდან პირველ პოზიციაზე გადაინაცვლა. იგი ასევე ნომინირებული იყო გრემიზე 1998 წელს, როგორც წლის საუკეთესო რეპ ალბომი, წლის რეპ-სოლო შესრულება და წლის რეპ შესრულება დუეტის ან ჯგუფის მიერ. მუსიკალური კრიტიკოსები თვლიან მას ქვეჟანრ *მაფიოზური რეპის* ტიპის ჩანაწერად.

## სიმღერების სია
## ჩარტები და სერტიფიცირებები 
### ყოველკვირეული ჩარტები
### ათწლეულის საბოლოო ჩარტები 
### სერტიფიცირებები
|-
|კანადა (CRIA) || 2× პლატინა || 200,000^
|-

## სქოლიო 
კატეგორია:The Notorious B.I.G.-ს ალბომები
კატეგორია:1997 წლის ალბომები
კატეგორია:გარდაცვალების შემდეგ გამოცემული ალბომები
BR-101

thumb|300px|BR-101-ის რუკა
**BR-101** ან  — ბრაზილიის ფედერალური გზატკეცილი. იწყება ქალაქ ტორუსიდან და სრულდება სან-ხოსე-დუ-ნორტში. კვეთს ბრაზილიის შემდეგ 12 შტატს ჩრდილოეთიდან სამხრეთისაკენ: რიუ-გრანდი-დუ-ნორტი, პარაიბა, პერნამბუკუ, ალაგოასი, სერჟიპი,  ბაია, ესპირიტუ-სანტუ, რიო-დე-ჟანეირო, სან-პაულუ, პარანა, სანტა-კატარინა და რიუ-გრანდი-დუ-სული. გასდევს თითქმის მთელს ბრაზილიის აღმოსავლეთ სანაპიროს.

იგი წარმოადგენს ბრაზილიის უმთავრეს გზატკეცილს. BR-101 კურიტიბასა და ფლორიანოპოლისს შორის, 312 კლომეტრის მანძილზე მთლიანად გაორებულია. ასევე იგეგმება გზის გაორება რიო-დე-ჟანეიროსა და ესპირიტუ-სანტუს შორის. 

BR-101 დაახლოებით 4726 კილომეტრის სიგრძისაა. 

კატეგორია:ბრაზილიის გზები
ბრაზილიის გზების სისტემა

**ბრაზილიის გზების სისტემა** () – მსოფლიოში სიდიდით მეოთხე სისტემა. 2010 წლის მონაცემებით, სისტემა შეიცავს 2 მილიონ კილომეტრზე მეტი სიგრძის გზას, რომლისგან დაახლოებით 200 000 მოკირწყლულია.  

ისევე როგორც ამერიკის შეერთბულ შტატებში, კანადასა და ევროპის უმეტეს ქვეყნებში, გზატკეცილებზე სიჩქარის ლიმიტი 120 კმ/სთ-ია, ხოლო დასახლებულ უბნებში 80 კმ/სთ.

წლიურად, დაახლოებით 1.2 მილიარდი ადამიანი მგზავრობს ბრაზილიის გზებზე. (დაახლოებით 120 მილიონი თვითმფრინავით).

## ნუმერაცია
[thumb|right|250px|| [SP-160 ან ]]

ბრაზილიის რეგიონული მნიშვნელობის გზების ნუმერაცია ხდება შემდეგი სისტემით YY-XXX, სადაც YY არის შტატის აბრევიატურა და XXX არის ნომერი (მაგ. SP-280; სადაც SP ნიშნავს სან-პაულუს).

ბრაზილიის ეროვნული გზები ინომრება შემდეგნაირად BR-XXX. ნაციონალური გზები არის ეკონომიკისთვის მნიშვნელოვანი გზატკეცილები, რომლებიც გადიან რამდენიმე შტატზე ან რომლებიც ბრაზილიას აკავშირებენ სხვა ქვეყნებთან. მათი ნუმერაცია ხდება შემდეგნაირად:

*000-099 - ნიშნავს, რომ გზა მიდის ბრაზილიიდან. გარდა ქვემოთ მოყვანილი შემთხვევებისა. 
*100-199 - ნიშნავს, რომ გზა მიდის სამხრეთიდან-ჩრდილოეთით. 
*200-299 - ნიშნავს, რომ გზა მიდის დასავლეთიდან-აღმოსავლეთით. 
*300-399 - ნიშნავს, რომ გზა მიდის დიაგონალურად . კენტი რიცხვები ჩრდილო-აღმოსავლეთიდან - სამხრეთ-დასავლეთით, ხოლო ლუწები ჩრდილო-დასავლეთიდან - სამხრეთ-აღმოსავლეთით. 
*400-499 - ნიშნავს, რომ გზა უკავშირდება ორ მნიშვნელოვან გზატკეცილს.

ხშირად, ბრაზილიის გზებს მინიჭებული აქვთ სახელები (მაგ. ცნობილი პიროვნებების), თუმცა ამავე დროს ინარჩუნებენ სტანდარტულ ნუმერაციასაც YY/BR-XXX (მაგ: როდოვია კასტელო ბრანკო ასევე არის SP-280.)

## ბრაზილიის მთავარი გზატკეცილები
** BR-010; BR-040; BR-050; BR-101; BR-116; BR-174; BR-230; BR-232; BR-277; BR-319; BR-381.** 

[thumb|center|700px|ხიდი [რიო-ნეტეროი, ოფიციალურად ფედერალური BR-101 გზატკეცილის ნაწილი.]]

## რესურსები ინტერნეტში
*São Paulo Detran (პორტუგალიური)

კატეგორია:ბრაზილიის გზები
(Meet) The Flintstones

"**(Meet) The Flintstones**" — ჯგუფ The B-52's-ის სიმღერა 1994 წლის ფილმ „ფლინტსტოუნების“ თანმხლები საუნდტრეკული ალბომიდან *The Flintstones: Music From Bedrock*. სინგლზე გამოცემული ეს კომპოზიცია მითითებულია, როგორც ''The B.C. 52's''-ის სიმღერა.

ბილბორდის ცხელი ასეულის ჩარტში სიმღერა მოხვდა #33 პოზიციაზე. ეს იყო ჯგუფის ყველაზე დიდი წარმატება ’ბილბორდში’. (Meet) The Flintstones ასევე ითვლება კოლექტივის ბრიტანეთში რიგით მეორე წარმატებულ სინგლად (პირველია "Love Shack").

სიმღერის მუსიკალურ ვიდეოში ჯგუფის წევრები ჩაცმულები არიან, როგორც სერიალ „ფლინტსტოუნები“ პერსონაჟები. ვიდეოში აგრეთვე გამოყენებულია კადრები 1994 წლის ფილმიდან.

## ჩარტები
## რესურსები ინტერნეტში
* ინფორმაცია Discogs-ზე

კატეგორია:1994 წლის სიმღერები
კატეგორია:The B-52's-ის სიმღერები
არისტოკატები

***არისტოკატები*** () — Walt Disney Productions-ის 1970 წლის ანიმაციური ფილმი, Buena Vista Distribution-ის დისტრიბუციით. რიგით მეოცე დისნეის სრულმეტრაჟიანი ანიმაციური ფილმების სერიაში, ეს ნამუშევარი ეფუძნება ტომ მაკ-გოუენის და ტომ როუს მიერ შექმნილ ამბავს. სიუჟეტით, არისტოკრატული წარმოშობის კატებს ეხმარებიან ქუჩის კატები, მას შემდეგ, რაც კნუტებს იტაცებს მსახური, რომელიც ცდილობს, ასეთი გზით მიითვისოს მათთვის ანდერძით დატოვებული ქონება. ფილმში როლებს ახმოვანებენ ფილ ჰარისი, ევა გაბორი, ჰერმიონ ბედელი, დინ კლარკი, სტერლინგ ჰალოუეი, სკეტმენი კროზერსი და როდი მოუდ-როქსბი.

*არისტოკატები* 1970 წლის დეკემბერში გამოვიდა და იყო კომერციულად წარმატებული.

## მუსიკა 
* The Aristocats
* Scales and Arpeggios
* Thomas O'Malley Cat
* Ev'rybody Wants to Be a Cat
* She Never Felt Alone
* Ev'rybody Wants to Be a Cat (რეპრიზა)

## რესურსები ინტერნეტში 
* 
* 
* 
* 

## სქოლიო
კატეგორია:უოლტ დისნეის სტუდიების ანიმაციური ფილმები
კატეგორია:1970 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:1970 წლის ფილმები
კატეგორია:Walt Disney Pictures-ის ფილმები
კატეგორია:ფილმები ცხოველების შესახებ
კატეგორია:ამერიკული რომანტიკული კომედიური ფილმები
კატეგორია:ამერიკული საბავშვო ანიმაციური კომედიური ფილმები
კატეგორია:ამერიკული საბავშვო ანიმაციური სათავგადასავლო ფილმები
რობინ ჰუდი (1973 წლის ფილმი)

***რობინ ჰუდი*** () — Walt Disney Productions-ის 1973 წლის ანიმაციური ფილმი, Buena Vista Distribution-ის დისტრიბუციით.

ეს, უოლტ დისნეის ანიმაციური სტუდიების რიგით 21-ე სრულმეტრაჟიანი ანიმაციური ფილმი, ეფუძნება რობინ ჰუდის ლეგენდებს, თუმცა, ადამიანების სანაცვლოდ, პერსონაჟების სახით იყენებს ანთროპომორფულ ცხოველებს. სიუჟეტით მიხედვით, რობინ ჰუდი, პატარა ჯონი და ნოტინგემის სხვა მაცხოვრებლები, ებრძვიან უფლისწულ ჯონის მიერ დაწესებულ მაღალ გადასახადებს, ხოლო რობინს უყვარდება ლედი მერიანი.

## მუსიკა 
* Whistle-Stop
* Oo De Lally
* Love
* The Phony King of England
* The Phony King of England Reprise
* Not In Nottingham
* Love Goes On/Oo-De-Lally Reprise

## რესურსები ინტერნეტში 
* 
* 
* 
* 
* 

## სქოლიო
კატეგორია:უოლტ დისნეის სტუდიების ანიმაციური ფილმები
კატეგორია:1973 წლის ფილმები
კატეგორია:ამერიკული ანიმაციური ფილმები
კატეგორია:ფილმები რობინ ჰუდის შესახებ
კატეგორია:Walt Disney Pictures-ის ფილმები
ტაირა ბენქსი

**ტაირა ლინ ბენქსი** ( დ. 4 დეკემბერი 1973, ინგლვუდი, კალიფორნია, აშშ) — ამერიკელი სუპერმოდელი, მსახიობი, პროდიუსერი და ტელეწამყვანი.

## ბიოგრაფია 
17 წლის ასაკში მან დაამთავრა Immaculate Heart High School და მოდელის პროფესია აირჩია, ტაირამ სამოდელო სააგენტოსთან კონტრაქტი გააფორმა და იმავე წელს პარიზში გაემგზავრა, სადაც ის შეამჩნიეს წმყვანმა მოდის სახლებმა, მათ შორის იყვნენ შანელი და როლენ რალფი. ტაირა იყო პირველი შავკანიანი მოდელი, რომელიც ასეთი წამყვანი ჟურნალების ყდებზე მოხდა, როგორრებიცაა Sports Illustrated Swimsuit Edition, GQ და Victoria's Secret-ის კატალოგები. 

ტაირა იყო ერთ-ერთი მოდელი, რომელიც გადაიღეს 1997 ფლეიბოის ყდისთვის კლაუდია შიფერთან ერთად. ამავე ნომერში შეიძლება ვნახოთ ნაომი კემპბელი, სინდი კროუფორდი, ევა ჰერციგოვა, იმანი, ელ მაკფერსონი, კეიტ მოსი და სტეფანი სეიმური.   

## ფილმოგრაფია 
* უმაღლესი განათლება — 1995
* დაწყევლილი სახლი — 1999
* ბარი „მახინჯი კაიოტი“ — 2000 [DVD]
* სიყვარული და კალათბურთი — 2000
* იდეალური სათამაშო (ТВ) — 2000
* ალი ჯი პარლამენტე — 2003
* ჰელოუინი — 2002
* უიღბლო ჯარისკაცები — 2008
* ჰანა მონტანა: ფილმი — 2009

## რესურსები ინტერნეტში 
* TyraBanks.com 
* Tyra Banks: FMD 
* 

კატეგორია:დაბადებული 4 დეკემბერი
კატეგორია:დაბადებული 1973
კატეგორია:ამერიკელი მოდელები
კატეგორია:XXI საუკუნის ამერიკელი ქალი მომღერლები
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:აფრო-ამერიკელი ქალი მსახიობები
კატეგორია:აფრო-ამერიკელი ქალი მომღერლები
კატეგორია:ამერიკელი ქალი კინომსახიობები
კატეგორია:ამერიკელი ქველმოქმედები
კატეგორია:ამერიკელი ტელემსახიობი ქალები
კატეგორია:ამერიკელი ქალი საზოგადო მოღვაწეები
კატეგორია:ამერიკელი ლგბტ მოძრაობის აქტივისტები
კატეგორია:Victoria's Secret-ის ანგელოზები
კატეგორია:ცოცხალი ადამიანები
Down Low (ჯგუფი)

**Down Low** — გერმანული რეპ-დუეტი, დაარსებული 1995 წელს ჯო თომპსონისა და დერენ ტაკერის მიერ. ჯგუფი ყველაზე მეტად ცნობილია სინგლით „Johnny B“. იგი იყო ერთ-ერთი პირველი 1990-იან წლებში პოპულარული ევროპული პოპ-სცენის სტილის ჰიპ-ჰოპის ტალღაში.

## დისკოგრაფია 
### სტუდიური ალბომები 
## სქოლიო 
კატეგორია:გერმანული ჰიპ-ჰოპ ჯგუფები
კატეგორია:1995 წელს ჩამოყალიბებული ჯგუფები